Hovedbakken ble bygd i 1916 og ombygd flere ganger, sist i 1972. Ved den siste ombyggingen ble den utvidet til K88. Mattenschanze var mellom 1946 og 1966 arena for det årlige hopprennet Montgomery Cup, oppkalt etter den britiske feltmarskalk Bernard Law Montgomery, og i årene 1967-1990 den sveitsiske hoppuka, som da besto av renn i Gstaad, Le Locle (til og med 1977), St. Moritz og Engelberg. Da verdenscupen startet opp i 1979/80, ble den sveitsiske hoppuka en del av den.